Číslo prezentácie:

***P O Z V Á N K A***

***n a***

***zasadnutie zhromaždenie***

Podľa zákona č. 97/2013 Z.z. o pozemkových spoločenstvách Vás výbor **Pozemkového spoločenstva – spoločná hora Hriňová - Riečka**  pozýva na zasadnutie zhromaždenia spoločenstva – čiastkovej schôdze, ktoré sa uskutoční:

**dňa 21.10. 2018 o 13 00 hod. v Mestskom kultúrnom stredisku v Hriňovej**

Výbor Vás informuje, že ak na zasadnutí zhromaždenia nebude dostatočná účasť na to, aby sa dosiahlo rozhodnutie podľa § 15 ods.2 zákona č.97/2013 Z.z.( odsúhlasenie novej zmluvy o pozemkovom spoločenstve a nových stanov nadpolovičnou väčšinou hlasov všetkých členov spoločenstva), považuje sa toto zasadnutie za **prvú čiastkovú schôdzu. Druhá čiastková schôdza sa uskutoční dňa 5.11.2018 o 1300 hod. v priestoroch Mestského úradu v Hriňovej.**

**Program zhromaždenia:**

1. Otvorenie
2. Voľba zapisovateľa, overovateľov zápisnice, skrutátorov, návrhovej a mandátovej komisie
3. Návrh zmluvy o pozemkovom spoločenstve
4. Návrh stanov pozemkového spoločenstva
5. Správa o hospodárení predošlého pozemkového spoločenstva za roky 2001-2014
6. Správa o činnosti za roky 2016-2017
7. Správa o hospodárení za roky 2016-2017
8. Účtovná závierka roku 2017 a jej schválenie
9. Správa odborného lesného hospodára o stave programu starostlivosti o les
10. Plán činnosti na rok 2019
11. Diskusia
12. Uznesenie
13. Záver

Pokiaľ sa z vážnych dôvodov nemôžete zúčastniť zhromaždenia, **môžete splnomocniť** člena výboru, ďalšieho člena pozemkového spoločenstva, prípadne rodinného príslušníka, alebo inú osobu na zastupovanie, aby bolo zhromaždenie uznášaniaschopné. Prílohou tejto pozvánky je splnomocnenie, v ktorom je postačujúce doplniť splnomocnenca a podpísať obidvomi bez overenia podpisu.

V Hriňovej dňa 17.09.2018

**Túto pozvánku si prosím prineste na zhromaždenie !**

 Ing. Emília Mésárošová

 predseda výboru spoločenstva

**Príloha: Splnomocnenie**

**Informácie pre členov pozemkového spoločenstva**

Zákon č.97/2013 Z.z. o pozemkových spoločenstvách bol tento rok novelizovaný zákonom č. 110/2018 Z.z.. V zmysle tejto novelizácie je pozemkové spoločenstvo povinné prispôsobiť zmluvu o spoločenstve alebo stanovy tomuto zákonu do 30.júna 2019 a podať okresnému úradu oznam podľa § 25 zákona.

Na základe uvedených skutočností výbor pozemkového spoločenstva spracoval nové znenie zmluvy o pozemkovom spoločenstve a stanov pozemkového spoločenstva. Oba tieto dokumenty je ale potrebné schváliť nadpolovičnou väčšinou hlasov všetkých členov pozemkového spoločenstva. Návrh zmluvy o pozemkovom spoločenstve, ako aj stanov je zverejnený na internetovej stránke spoločenstva <http://www.hrinova.sk/pre-obcanov-1/pozemkove-spolocenstva/spolocna-hora-hrinova-riecka>/ .

Svoje pripomienky k návrhu zmluvy o pozemkovom spoločenstve a stanov spoločenstva môžete zasielať na mailovú adresu výboru pshrinovariecka@centrum.sk do 14.10.2018, tak aby ich výbor do členskej schôdze dokázal spracovať.

Výbor pozemkového spoločenstva informuje vlastníkov, že pre vyššiu transparentnosť fungovania pozemkového spoločenstva vytvoril internetovú stránku pozemkového spoločenstva na internetovej stránke mesta Hriňová, kde v sekcii „Pre občanov“ sa nachádza sekcia „Pozemkové spoločenstvá“, pod ktorou sa nachádza sekcia „Spoločná hora Hriňová Riečka“. Tu môžete nájsť všetky dostupné dokumenty pozemkového spoločenstva. V sekcii „Členovia pozemkového spoločenstva“ môžete nájsť zoznam známych aj neznámych členov pozemkového spoločenstva aj s počtom hlasov, ktoré prislúchajú jednotlivým členom. V zoznamoch členov pozemkového spoločenstva sú všetci vlastníci vedení na listoch vlastníctva č. 4372 a 4532 v katastrálnom území Hriňová.

Výbor pozemkového spoločenstva Vás ďalej informuje, že predošlé pozemkové spoločenstvo, ktoré bolo založené na základe zákona č.181/1995 Zb., bolo zrušené Okresným úradom, pozemkovým a lesným odborom Zvolen z dôvodu, že v roku 2014 neprispôsobilo svoje právne pomery zákonu 97/2013 Z.z. o pozemkových spoločenstvách. Správa o hospodárení predošlého pozemkového spoločenstva bude súčasťou programu zasadnutia zhromaždenia.

**Výbor pozemkového spoločenstva Vás z dôvodu prejednávania dôležitých dokumentov prosí o čo najväčšiu účasť, osobnou účasťou alebo formou splnomocnenia**. Členovia pozemkového spoločenstva, ktorí nebývajú v Hriňovej, môžu oscanované splnomocnenia poslať aj na vyššie uvedenú mailovú adresu.

**Bližšie informácie :**

**Emília Mésárošová t.č.: 0903066068**

**e-mail:** **pshrinovariecka@centrum.sk**

**web.:** <http://www.hrinova.sk/pre-obcanov-1/pozemkove-spolocenstva/spolocna-hora-hrinova-riecka>/